Беларусы адзначаюць фактычна сакральную дату — 500-годдзе беларускага і наогул усходнеславянскага кнігадрукавання. Святкаванні прымуць рэспубліканскі маштаб і так ці інакш закрануць кожны рэгіён. Да гэтага моманту ўжо запланавана больш за 60 тэматычных кірункаў, пра што казалі на першым пасяджэнні нацыянальнага арганізацыйнага камітэта па падрыхтоўцы і правядзенні святкавання 500-годдзя беларускага кнігадрукавання на чале з сустаршынямі Ліліяй Ананіч, міністрам інфармацыі Рэспублікі Беларусь, і Барысам Святловым, міністрам культуры краіны 2 лютага ў Нацыянальнай бібліятэцы краіны.